**Metro** oli Lahdessa vuoteen 2013 saakka toiminut olutravintola. Metron erikoisuutena voidaan pitää sitä, että se toimi Lahden Alatorin alla entisissä yleisen käymälän tiloissa, baaritiskin ollessa entisen käymälän lippukassan paikalla. Ravintola profiloitui rauhalliseksi laajan valikoiman erikoisolut- ja sahtiravintolaksi, joka sai huomiota sekä kotimaisten että ulkomaisten olutharrastajien keskuudessa . Toimintaa pyöritti yrittäjä Kari Kaksonen .

Historia
--------

Ravintola Metro toimi Lahden alatorilla 1990-luvun alusta noin kahdenkymmenen vuoden ajan. Lahden alatorilla on sijainnut käymälä jo 1879 vuodesta lähtien toimien aluksi pienen arestihuoneen ulkorakennuksessa. Metron käytössä ollut entinen yleinen käymälähuoneisto valmistui vuonna 1952 ja se oli kaupunginarkkitehti Arvi Lepikön suunnittelema . Metron toiminta kuitenkin loppui keväällä 2013. Alueella alkoivat arkeologiset kaivaukset, jotka liittyvät uuden toriparkin rakentamiseen. Kaivaukset ovat mittavimmat, joita alueella on tehty.    Lisäksi Hämeen ELY-keskus vaati Lahden kaupungilta, että alueella tehdään puhdistustöitä johtuen Alatorin ympäristössä vuosina 1930-1950 sijainneen huoltoaseman aiheuttamasta maaperän pilaantumisesta   . Arkeologisten kaivausten ja maanpuhdistustöiden johdosta entisen käymälän tilat purettiin ja näin ollen myös Metro-ravintolan toiminta loppui. Metron yrittäjä Kaksonen haki Lahden kaupungilta korvauksia vuokrasopimuksen oikeudettomasta irtisanomisesta, mutta Lahden kaupunginhallitus torjui korvausvaatimukset  . Yrittäjän mukaan vaihtoehtoisia keinoja maan puhdistamiseksi ilman ravintolatilojen hävittämistä ei selvitetty. Lahden kaupungin edustajien mukaan maan puhdistustoimet vaativat entisten käymälätilojen hävittämisen .

Kansalaisliike Metron säilyttämisen puolesta
--------------------------------------------

Metron toiminnan lopettaminen aiheutti paljon keskustelua sekä internetissä että Lahden alueen paikallislehdissä. Facebookissa toimi ryhmä, joka puolusti Metron toiminnan jatkamista.   Kansalaisliike yritti vedota lahtelaisiin päättäjiin myös jättämällä adressin Metron säilyttämisen puolesta joulukuussa 2012    . Kaupungin virkamiehet vakuuttivat aiemmin, ettei toriparkin rakentaminen vaikuta Metron toimintaan. Vaatimukset maaperän puhdistamisesta johtivat kuitenkin siihen, että Metron tilat purettiin.   Erityisesti Metron säilyttämistä puolustettiin sen kulttuurihistoriallisella merkityksellä lahtelaisten kannalta . Jo entiset käymälätilat sinänsä olivat merkitykselliset, ja Lahden kaupunginmuseo ilmoittikin kiinnostuksensa irrottaa käymälään vievän käytävän liuskekivimuurit. Tarkoituksena oli sijoittaa muurin osat esimerkiksi johonkin Lahden puistoista. Kaupunginmuseon mukaan sekä käymälän portaat että niiden katokset ja liuskekivimuuri ovat tärkeä osa Alatorin puistokokonaisuutta.

Lähteet
-------

1. ↑  Lahden Yöelämä Lahti Travel.  Arkistoitu 31.10.2012. Viitattu 14.4.2013.
2. ↑  Torivessasta olutravintolaksi ja pölkylle  14.4.2013. Etelä-Suomen Sanomat. Viitattu 14.4.2013.
3. 1 2 3  Ravintola Metron yrittäjä on ymmällään  8.11.2012. Etelä-Suomen Sanomat. Viitattu 14.4.2013.
4. ↑  Yrittäjille tuli lähtö toriparkin alta  7.11.2012. YLE uutiset Lahti. Viitattu 14.4.2013.
5. 1 2  Lahden kaupunginkirjaston verkkotietopalvelun Vellamon arkisto Lahden kaupunginkirjasto. Viitattu 14.4.2013. [vanhentunut linkki]
6. ↑  Museo haluaa Metron muurit talteen  17.1.2013. Etelä-Suomen sanomat. Viitattu 14.4.2013.
7. ↑  Mistä löytyisi yhtä persoonallinen tila kapakalle?  8.11.2012. Etelä-Suomen sanomat. Viitattu 14.4.2013.
8. ↑  Maan suurin arkeologinen työmaa Lahden torille  22.3.2013. YLE uutiset kotimaa. Viitattu 14.4.2013.
9. ↑  Metrolle lähtö - tuli toriparkkia tai ei  20.11.2012. Etelä-Suomen Sanomat. Viitattu 14.4.2013.
10. 1 2 3  Pilaantunut maa koitui Metron kohtaloksi  20.11.2012. YLE uutiset Lahti. Viitattu 14.4.2013.
11. 1 2  Lahden kaupunginhallitus punnitsi valituksia  8.4.2013. Lahden kaupunki. Viitattu 14.4.2013. [vanhentunut linkki]
12. ↑  Lahden Metro aloittelee hiljaisia hautajaisia  13.3.2013. Olutverkko. Viitattu 14.4.2013.
13. ↑  Alatoria ja toria kaivettava laajasti ja syvältä  18.12.2012. Etelä-Suomen Sanomat. Viitattu 14.4.2013.
14. ↑  Metro-ravintoloitsija ei saa penniäkään  9.4.2013. YLE uutiset Lahti. Viitattu 14.4.2013.
15. ↑  Toriparkin lainoituksesta äänestys, Metron korvausvaatimus hylättiin  8.4.2013. Etelä-Suomen Sanomat. Viitattu 14.4.2013.
16. 1 2  Yrittäjä katsoo kaikki kortit Metro-ravintolan säilymisen puolesta  2.4.2013. YLE uutiset Lahti. Viitattu 14.4.2013.
17. ↑  Metron kohtalosta käydään kuumaa keskustelua  21.11.2012. Etelä-Suomen Sanomat. Viitattu 14.4.2013.
18. ↑  Adressi Metron puolesta luovutetaan Lahden kaupunginhallitukselle Sahtiverkko. Viitattu 14.4.2013.
19. ↑  Aktiivit eivät luovu Metrosta vähin äänin  17.12.2012. YLE uutiset Lahti. Viitattu 14.4.2013.
20. ↑  Kellariravintola Metron tueksi adressi Lahden kaupungille  13.12.2012. Olutverkko. Viitattu 14.4.2013.
21. ↑  Taistelu Metrosta vietiin kaupungintalolle  17.12.2012. Etelä-Suomen Sanomat. Viitattu 14.4.2013.
22. ↑  Metron puolesta, kaupungintalolle  13.12.2012. Etelä-Suomen Sanomat. Viitattu 14.4.2013.
23. 1 2  Pettynyt valtuutettu: Metro luvattiin säilyttää  9.11.2012. Yle uutiset Lahti. Viitattu 14.4.2013.
24. ↑  Museo haluaa Metron muurit talteen  17.1.2013. Yle uutiset Lahti. Viitattu 14.4.2013.